SUR L'HISTOIRE DU XIE SIÈCLE. 65 
délivranche et l’estat de vos besoignes, et il nos respondit qu'il li plaisoit bien. Après 
nous alasmes à mon signeur Mathiu, et li desismes ensi; et il nos dist que les notes es- 
toient jà faites, et qu'il ne nos diroit nient de no besoingne, dusques à donc qu'il l’aroit 
monstrée au pape, etl’endemain ledevoit faire, çou qu'il n’avoit mie faitencore, quant ces 
lettres furent escrites, et si ne l’en ciessons de poursuiwir. Sire, nous créons certaine- 
ment que mesire Mathius vos voet grant bien ; mais , sire, on li met sus que ce est li plus 
lonset li plus tardius om ! qui vive, et mainte besoingne a estei pierdue en se main par se 
longèche. Et li papes de autre part est mout lons quant il voet. Et nous cuidons oren- 
droit que il vos fera boine délivranche de çou qu'il pora faire; mais de ciertain , sire, nous 
ne vos poons nule cose faire savoir encore, et adiës sommes en doute d'une grantalonge. 
Et on ne puet de nulle riens ? haster mon signeur Mathiu, fors que ensi comme il li plaist. 
Et, sire, s’il vous plaist, remandeis-mi Jehan par vos lettres, car je ne vos puis plus faire 
en court, et bien pora avenir que jou Mikius revenrai avoec, se on voit que ce soit bien 
fait 5. Sire, puis que çou que ci desus est contenu fu escrit, vinrent nouvièles certaines au 
pape, et lettres de par l’évesque de Vincence, et li cardinal mesmes aucun en eurent 
lettres, que li roy de Franche et de Engletière ont fait pais ensanle, et tout acordei et 
assenti à Ççou que li papes en ordena et pronuncha, présens leur messages . ...... à 
Roume. Et va li mariages avant dou roy de Engletière, et celi de sen fil fera-en selonc 
çou que li papes en a ordenei, quant li tans s’i afferra. Ne de vous, ne de vos païs, ne de 
cose que à vous touke, nule parole ni avoit estei, si comme les lettres disoient. Et est 
li rois de Escoche, et ses fius délivré en le main le pape. Et nos sanle, à no petit sens, 
aussi fait-il à mout de gens, que li rois de Franche a mius aïdié le roi d'Escoche, de eui 
onkes paroles ne fu, ne en le wière ne ès triuwes, que li rois de Engletière ne ait fait vous, 
qui en le wière et ès triuwes aveis estei, et parmi cui li rois de Engletière est venus à se 
pais. Et tantost apriès ces nouvièles, li papes manda les cardennaus et leur monstra ceste 
besoingne ; et quant les lettres furent liutes, si dist li papes : « Signeur, vous véés que 
» dou conte de Flandre riens n’est fait ne trailié, dont il nous poise; mais si Diu plaist, 
» par autre voie nous li èderons et meterons tout le monde à pais. Et se nous poièmes, 
» nous trairiens volentiers delà les mons, non mie en le tière ne de l’un roi ne del autre, 
» mais en le tière de no chier filz, le roi de Sezile, ou en nostre patrimoine nostre contei 
» de Venise. Et se nous moriens en le voie, nous cuideriens bien morir. » Et, sire, tout 
çou nos sanlent paroles encore. Sire, nous ne savons se li ordenanche de nos besoingnes, 
qui est commenchié ensi comme desus est dit, se cangera nient pour ces nouvièles. Sire, 
etencore avons-nous apris par mon signeur Mathiu de Eguesparse, le cardennal , le jour de 
1 Om, homme. 
? De nulle riens, de nulle chose. Nous avons lu, p. 26, sur toules riens, c'est-à-dire sur toutes 
choses. 
5 Par une déclaration donnée à Anagni, le 27 septembre 1299, Michel As Clokettes délégua 
ses pouvoirs à Gérard de Ferlin, Gilles As Clokettes, ete. Archives du conseil de Flandre à Gand. 
# Cest encore le cardinal Matthieu d'Aqua-Sparta, nommé ailleurs le cardinal d'Expert. 
Toue XXVIHT. 9 
